CELEX: 62011CA0409
Language: el
Date: 2013-07-11 00:00:00
Title: Υπόθεση C-409/11: Απόφαση του Δικαστηρίου (πρώτο τμήμα) της 11ης Ιουλίου 2013 [αίτηση του Fővárosi Törvényszék (Ουγγαρία) για την έκδοση προδικαστικής αποφάσεως] — Gábor Csonka, Tibor Isztli, Dávid Juhász, János Kiss, Csaba Szontág κατά Magyar Állam (Κυκλοφορία αυτοκίνητων οχημάτων — Ασφάλιση αστικής ευθύνης — Οδηγία 72/166/ΕΟΚ — Άρθρο 3, παράγραφος 1 — Οδηγία 84/5/ΕΟΚ — Άρθρο 1, παράγραφος 4, πρώτο εδάφιο — Αφερεγγυότητα του ασφαλιστή — Απουσία παρεμβάσεως του οργανισμού αποζημιώσεως)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/7
            
         Απόφαση του Δικαστηρίου (πρώτο τμήμα) της 11ης Ιουλίου 2013 [αίτηση του Fővárosi Törvényszék (Ουγγαρία) για την έκδοση προδικαστικής αποφάσεως] — Gábor Csonka, Tibor Isztli, Dávid Juhász, János Kiss, Csaba Szontág κατά Magyar Állam
   (Υπόθεση C-409/11) (1)
   
   (Κυκλοφορία αυτοκίνητων οχημάτων - Ασφάλιση αστικής ευθύνης - Οδηγία 72/166/ΕΟΚ - Άρθρο 3, παράγραφος 1 - Οδηγία 84/5/ΕΟΚ - Άρθρο 1, παράγραφος 4, πρώτο εδάφιο - Αφερεγγυότητα του ασφαλιστή - Απουσία παρεμβάσεως του οργανισμού αποζημιώσεως)
   2013/C 252/09
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék
   
      Διάδικοι στην υπόθεση της κύριας δίκης
   
   Gábor Csonka, Tibor Isztli, Dávid Juhász, János Kiss, Csaba Szontág
   
      κατά
   
   Magyar Állam
   
      Αντικείμενο
   
   Αίτηση προδικαστικής αποφάσεως — Fővárosi Bíróság — Ερμηνεία της οδηγίας 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (ΕΕ ειδ. έκδ. 06/001, σ. 136) — Υποχρέωση των κρατών μελών να λαμβάνουν τα αναγκαία μέτρα έτσι ώστε όλα τα συμβόλαια υποχρεωτικής ασφάλισης αστικής ευθύνης να καλύπτουν όλο το έδαφος της Κοινότητας — Ανάκληση της άδειας λειτουργίας ασφαλιστικής εταιρίας αυτοκινήτων, συνεπαγόμενη την υποχρέωση των ιδιωτών που είχαν συνάψει συμβάσεις με την εν λόγω ασφαλιστική εταιρία να καλύπτουν οι ίδιοι, με την προσωπική τους περιουσία, τις ζημίες που προξένησαν σε άλλους — Ευθύνη του κράτους σε περιπτώσεις πλημμελούς μεταφοράς μιας οδηγίας στην εσωτερική έννομη τάξη
   
      Διατακτικό
   
   Το άρθρο 3, παράγραφος 1, της οδηγίας 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής, όπως έχει τροποποιηθεί από την οδηγία 2005/14/ΕΚ του Ευρωπαϊκού Κοινοβουλίου και του Συμβουλίου, ερμηνευόμενο υπό το πρίσμα του άρθρου 1, παράγραφος 4, της δεύτερης οδηγίας 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων, όπως έχει τροποποιηθεί από την οδηγία 2005/14, έχει την έννοια ότι στις υποχρεώσεις που η διάταξη αυτή επιβάλλει στα κράτη μέλη δεν περιλαμβάνεται η ίδρυση οργανισμού αρμόδιου για την αποζημίωση των θυμάτων τροχαίων ατυχημάτων σε περίπτωση που, ενώ ο υπαίτιος του ατυχήματος έχει ασφάλιση αστικής ευθύνης που προκύπτει από την κυκλοφορία οχημάτων, ο ασφαλιστής έχει καταστεί αφερέγγυος.
   
      (1)  ΕΕ C 347 της 26.11.2011.